A Szekszárdi Garay János Gimnázium XII. alkalommal hirdeti meg

**„Az én Pannoniám”**

*(Mészöly Miklós)*

**Középiskolások Kárpát-medencei vers- és prózamondó találkozóját.**

**Ideje:** 2019. márc. 13. 10 órától

**Helye:** DBU (Magyarországi Német Színház), Szekszárd, Garay tér 4.

**A jelentkezés feltételei:** a találkozóra 14. életévüket betöltött középiskolás vers- és prózamondók jelentkezését várjuk.

**Nevezni lehet:**

- **egy Tolna megyei író vagy költő** (pl. Babits Mihály, Baka István, Csengey Dénes, Gacsályi József, Garay János, Illyés Gyula, Kis Pál István, Lázár Ervin, Mészöly Miklós, Pákolitz István, Parti Nagy Lajos, valamint a Pad folyóirat költői stb.) **alkotásával,**

- **egy Kányádi Sándor verssel** (a költő halálára emlékezve) **vagy egy évfordulós író/költő alkotásával** (Ady, Radnóti, Balázs Béla, Sinka, Tersánszky, Örkény, Weöres, Ratkó József, Márai, Parancs János, Lászlóffy Aladár, Lászlóffy Csaba, Nagy Gáspár stb.)

- **egy a kortárs (1989 utáni) magyar irodalomból választott verssel vagy prózával**.

A verseny ebben az évben egyben a **„József Attila” XIII. Nemzeti vers-, énekelt vers és prózamondó verseny előválogatója is lesz,** ezért aki szeretne ezen is indulni, az készüljön egy József Attila verssel is!

A rendezvény ismét csatlakozik a **Versünnep Fesztivál**hoz, ezért a külön díjazásban részesülők meghívást kapnak a fesztivál júniusi ifjúsági gálájára is.

A választott művek előadásának időtartama nem haladhatja meg az 5-5 percet.

**Jelentkezni** **a gimnázium honlapján lehet**: [www.garayj.sulinet.hu](http://www.garayj.sulinet.hu) oldalon a versenyek menüpontban található jelentkezési lap kitöltésével vagy a [baloka@garayj.sulinet.hu](mailto:baloka@garayj.sulinet.hu) e-mail címen.

Aki a József Attila versenyen is szeretne indulni, az kérjük, hogy küldjön jelentkezési lapot a [toth.zsoka@avertesagoraja.hu](mailto:toth.zsoka@avertesagoraja.hu) címre is. A nyomtatvány elérhető az alábbi linken:

<http://www.vers.hu/data/files/File/versenyek/2019_JA_Jelentkezes.pdf>

A döntőben részt vevők mindannyian ajándékkönyveket és emléklapokat kapnak.

A legjobb előadókat a zsűri arany, ezüst és bronz fokozattal minősíti.

Ezenkívül kiosztásra kerül egy Fődíj, egy Nívódíj, egy Tálentumdíj, valamint egy Különdíj és egy Közönségdíj. A felkészítők szintén oklevélben és könyvajándékban részesülnek.

**Nevezési díj**: **2500 Ft** (mely tartalmazza a versenyző és egy kísérője ebédjét), amit **a Garay János Gimnázium Centenáriuma Alapítvány** számlaszámára kérünk utalni: **11746005-20008804-00000000**

Szállást a verseny idejére térítés ellenében tudunk biztosítani.

**Jelentkezési határidő: 2019. február 20.**